Source: https://ispis.sk/judikatura/KSKE/11Co236/2012
Timestamp: 2020-03-29 03:46:59+00:00

Document:
KSKE 11 Co 236/2012 - iSpis
iSpis Judikatúra – KSKE 11 Co 236/2012
KS v Košiciach, dátum 12.09.2012, sp.zn. KSKE 11 Co 236/2012
§ 96 ods. 1 OSP § 146 ods. 1 písm. c) OSP § 146 ods. 2 OSP § 167 ods. 2 OSP § 166 ods. 1 OSP § 166 ods. 2 OSP § 166 ods. 3 OSP § 151 ods. 1 OSP § 3 ods. 9 zákona č. 757/2004
Súd: Krajský súd Košice Spisová značka: 11Co/236/2012 Identifikačné číslo súdneho spisu: 7812200868 Dátum vydania rozhodnutia: 12. 09. 2012 Meno a priezvisko sudcu, VSÚ: JUDr. Jarmila Čabaiová ECLI: ECLI:SK:KSKE:2012:7812200868.1
Uznesenie Krajský súd v Košiciach vo veci žalobcu G. E. K., s.r.o., C., W. 5, IČO: 35 724 803, zast. TOMÁŠ KUŠNÍR, s.r.o., Bratislava, Údernícka 5, IČO: 36 613 843, proti žalovanému Z. Z., nar. XX. XX. XXXX, bytom Q., K. X, za účasti vedľajšieho účastníka Združenia na ochranu občana spotrebiteľa HOOS, Bratislava Údernícka 5, IČO: 42 176 778, zast. JUDr. Ambrózom Motykom, Advokátska kancelária, Stropkov, Nám. SNP 7, o zaplatenie 325,29 € istiny s prísl., o odvolaní vedľajšieho účastníka proti uzneseniu 8C 67/2012-52 z 28.5.2012 Okresného súdu Rožňava
Súd prvého stupňa uznesením konanie zastavil a rozhodol, že žiaden z účastníkov nemá právo na náhradu trov konania. Rozhodnutie o zastavení konania odôvodnil poukazom na ust. § 96 ods. 1 O.s.p. a zistením, že žalobca vzal podanú žalobu celkom späť pred začatím pojednávania. Výrok o trovách konania odôvodnil poukazom na § 146 ods. 1 písm. c/ O.s.p. a skutočnosťou, že konanie bolo zastavené.
Uznesenie vo výroku o trovách konania napadol včas podaným odvolaním vedľajší účastník, lebo bol toho názoru, že vychádza z nesprávneho právneho posúdenia. Navrhol uznesenie v napadnutej časti zmeniť a rozhodnúť, že účastníci nemajú právo na náhradu trov konania a žalobcovi uložiť povinnosť v súlade s § 146 ods. 2 prvá veta O.s.p. zaplatiť vedľajšiemu účastníkovi trovy prvostupňového konania vo výške 94,01 € a trovy odvolacieho konania vo výške 28,08 €, na označený účet právneho zástupcu JUDr. Ambróza Motyku, do 3 dní od právoplatnosti uznesenia.
Súd prvého stupňa predložil spis odvolaciemu súdu na rozhodnutie o odvolaní vedľajšieho účastníka, avšak pre odvolacie konanie nie sú zatiaľ splnené podmienky.
Podľa § 166 ods. 2 O.s.p. o návrhu na doplnenie rozsudku súd rozhodne do tridsiatich dní od jeho podania. Doplnenie urobí súd dopĺňacím rozsudkom, pre ktorý platia obdobne ustanovenia o rozsudku. Ak súd nevyhovie návrhu účastníka na doplnenie rozsudku, uznesením návrh zamietne.
Z napadnutého uznesenia (z jeho výroku a obsahu odôvodnenia) nevyplýva, že súd prvého stupňa rozhodol aj o trovách vedľajšieho účastníka, náhradu ktorých vedľajší účastník v konaní riadne uplatnil a tiež vyčíslil (§ 151 ods. 1 prvá veta O.s.p.) v podaní z 22.3.2012 označenom ako odpor vedľajšieho účastníka proti platobnému rozkazu (č.l. 27 - 28) .
Z uvedených dôvodov musela byť vec vrátená súdu prvého stupňa na rozhodnutie o trovách vedľajšieho účastníka podľa cit. ustanovení.
Až po rozhodnutí o trovách vedľajšieho účastníka, doručení uznesenia účastníkom a uplynutí lehoty na podanie odvolania proti rozhodnutiu, bude možné opätovne predložiť vec odvolaciemu súdu na odvolacie konanie, ak to bude ešte potrebné.

References: § 96
 § 146
 § 146
 § 167
 § 166
 § 166
 § 166
 § 151
 § 3
 súd 
 súd 

Súd 
 § 96
 § 146
 § 146

Súd 
 § 166
 súd 
 súd 
 súd 
 súd